cyanic-selkie/wikianc huggingface dataset:
Volterman (դրամապանակ)
Կորցնելու ահազանգ
Volterman-ը Bluetooth-ի միջոցով կապված է տիրոջ հեռախոսի հետ։ Երբ հեռախոսը դրամապանակից հեռանում է 15-20 մետրով, դրամապանակի և հեռախոսի վրա ակտիվանում է ազդանշան։ Եթե նույնիսկ հեռախոսի ձայնը անջատված է, այն միանում է և ազդանշան տալիս ։
Ֆերենց Դյուրչան
Հունգարիայի վարչապետ
2005 թվականի սկզբին Դյուրչանը Մոսկվայում ստորագրեց հունգարա-ռուսական նոր առևտրային համաձայնագիրը, որը պատրաստվել էր այն բանի համար, որ Հունգարիան ԵՄ-ին անդամակցելուց հետո ստիպված էր խզել իր նախկին Միջազգային համաձայնագրերի մեծ մասը։ Դյուրչանը բանակցությունների ընթացքում հայտարարել է, որ ինքը Արևելյան շուկաներ վերադառնալը համարում է կառավարության աշխատանքի գերակա ուղղություններից մեկը։
Volterman (դրամապանակ)
GPS մոդուլ
Դրամապանակի վրա տեղադրված է GPS մոդուլ, որը ցույց է տալիս դրամապանակի տեղը։
Ֆերենց Դյուրչան
Հունգարիայի վարչապետ
Արդեն 2005 թվականին ռուս-հունգարական առևտուրն աճել է ավելի քան մեկուկես անգամ՝ հասնելով ռեկորդային մակարդակի՝ 6 միլիարդ դոլար։ 2006 թվականի հունվար-օգոստոս ամիսներին աճը կազմել է ևս 3,6 միլիարդ դոլար։
Volterman (դրամապանակ)
Ներկառուցված տեսախցիկ
Դրամապանակի ներսի մասում կա միկո տեսախցիկ, որը կոչվում է Thief Detection camera: Երբ տերը կորցնում է դրամապանակը, նրա վրա ակտիվանում է «lost mode»: Երբ ինչ-որ մեկը բացում է դրամապանակը «lost mode»-ի ժամանակ, տեսախցիկը լուսանկար է անում, և նկարը ուղարկում տիրոջ մեյլին։ Նկարը նաև տեղադրվում է volterman.com կայքում ։
Ֆերենց Դյուրչան
Հունգարիայի վարչապետ
2006 թվականի փետրվարին Վլադիմիր Պուտինը Բուդապեշտ կատարած այցի ընթացքում Հունգարիային առաջարկեց դառնալ ռուսական գազի բաշխման եվրոպական հիմնական կենտրոններից մեկը և միջոցներ ներդնել իր տարածքում գազապահեստարանների ստեղծման համար։
Volterman (դրամապանակ)
Ներկառուցված լիցքավորման մարտկոց
Volterman-ի մեջ կա ներկառուցված 2000-5000 միլիամպեր-ժամ ունակությամբ լիցքավորման մարտկոց, որի շնորհիվ լարով կամ առանց լար կարելի է լիցքավորել հեռախոսը։
Ֆերենց Դյուրչան
Հունգարիայի վարչապետ
2006 թվականի ապրիլին Հունգարիայի համընդհանուր ընտրություններում Հունգարական Սոցիալիստական կուսակցությունը ստացել է պատգամավորական մանդատների 49 տոկոսը։ Ռուսաստանում հաղթանակը գնահատել են որպես Դյուրչանի քաղաքականության հաջողության վկայություն և դրա շարունակության գրավական։
2006 թվականի սեպտեմբերի 18-ին Ռուսաստանի նախագահ Վլադիմիր Պուտինի հրավերով Ֆերենց Դյուրչանը նրա հետ հանդիպեց Սոչիի «Բոչարով ռուչեյ» նստավայրում, որտեղ Ռուսաստանի նախագահը հայտարարեց. «Եվ այդ պրագմատիզմը, մեր կարծիքով, այն է, որ ՆԱՏՕ-ին և Եվրամիությանը երկրի անդամակցության պայմաններում Հունգարիան փնտրում և հնարավորություններ է գտնում զարգացնելու իր ազգային շահերին համապատասխանող այլ երկրների, այդ թվում՝ մեր երկրի հետ համագործակցության ուղիները»։
Volterman (դրամապանակ)
Wi-Fi մոդուլ
Դրամապանակի մեջ կա Wi-Fi մոդուլ, որի շնորհիվ դրամապանակը կարող է ինտերնետ տարածել աշխարհի ցանկացած վայրում՝ 3 անգամ ավելի էժան տվյալների ռոումինգով ։
Ֆերենց Դյուրչան
Հունգարիայի վարչապետ
Բառացիորեն մի քանի ժամ անց Հունգարիայի մայրաքաղաքում զանգվածային անկարգություններ են սկսվել. ցուցարարները հարձակվել են պետական հաստատությունների վրա, հրդեհել ավտոմեքենաները, հարձակվել ոստիկանության վրա՝ վարչապետին մեղադրելով այն բանում, որ, ինչպես հայտնի է դարձել ԶԼՄ-ների արտահոսքից, նա ստել է ընտրողներին՝ գովաբանելով երկրի տնտեսական վիճակը։
Volterman (դրամապանակ)
Մոդելներ
Volterman-ը առաջարկում է դրամապանակի 3 մոդել.
Ֆերենց Դյուրչան
Հունգարիայի վարչապետ
2006 թվականի հոկտեմբերի 1-ին Հունգարիայում տեղի ունեցան տեղական ընտրություններ, որտեղ իշխող կուսակցական կոալիցիան ջախջախիչ պարտություն կրեց։ Աջ ընդդիմությունը՝ «Ֆիդես» կուսակցության գլխավորությամբ, մարզային ժողովներում մեծամասնություն է ստացել 19 ընտրատարածքներից առնվազն 18-ը և երկրի 23 խոշորագույն քաղաքներից առնվազն 19-ը։
Նույն օրը Հունգարիայի նախագահ Լասլո Շոյոմը Դյուրչանին կոչ է արել հրաժարական տալ։ Շոյոմը քննադատել է վարչապետին «հունգարական ժողովրդավարության նկատմամբ վստահությունը խարխլող քաղաքական պայքարի անթույլատրելի մեթոդների» և «բարոյական ճգնաժամի» օգտագործման համար, որի մեջ երկիրը ընկղմվել է իր մեղքով։ Նախագահը կոչ է արել պատգամավորներին անվստահության քվե հայտնել կառավարությանը։
Volterman (դրամապանակ)
Արտաքին հղումներ
Կատեգորիա:2017 հիմնադրումներ Հայաստանում
Ֆերենց Դյուրչան
Հունգարիայի վարչապետ
Կառավարության կոալիցիոն գործընկերները՝ սոցիալիստներն ու ազատ դեմոկրատները, որոնք խորհրդարանում հուսալի մեծամասնություն ունեն, մերժել են նախագահի միջամտությունը, որը Սահմանադրությամբ միայն արարողակարգային գործառույթներ է իրականացնում։ Իսկ Ֆերենցը կրկին հայտարարել է, որ հրաժարական չի տա և վճռական է շարունակելու բարեփոխումները, որոնք նախատեսում են կոշտ բյուջետային ծախսերի խնայողություններ։
Նախագահի ելույթը հանգեցրել է մայրաքաղաքում բողոքի ակցիաների վերսկսմանը։ Արդեն հոկտեմբերի լույս 2-ի գիշերը Բուդապեշտի տասնյակ հազարավոր բնակիչներ կրկին դուրս են եկել խորհրդարանի շենքի մոտ՝ կոչ անելով կառավարության հրաժարականը։ Ռեպրեսիաները նկատվել են հոկտեմբերի ընթացքում և հաջորդ գարնանը, այսինքն 1956 թվականի իրադարձությունների և 1848 թվականի հունգարական հեղափոխության տարեդարձի կապակցությամբ, սակայն 2007 թվականի ամռանից կաբինետի դիրքերը նկատելիորեն ամրապնդվել են։
2009 թվականի մարտի 21-ին Դյուրչանը հայտարարել էր վարչապետի պաշտոնից հեռանալու մասին։ 2009 թվականի ապրիլի 5-ին կայացած կուսակցական ժողովում նրա իրավահաջորդ է ընտրվել Գորդոն Բայնաինը։
Անձնական կյանք
Ունի երկու որդի երկրորդ ամուսնությունից։
Ծանոթագրություններ
Կատեգորիա:Հունգարիայի քաղաքական գործիչներ Կատեգորիա:Հունգարիայի վարչապետներ Կատեգորիա:Հունգարացի պետական գործիչներ Կատեգորիա:Մանկավարժներ Կատեգորիա:Հունգարացի տնտեսագետներ
Թերրի Գուդքայնդ
Թերրի Գուդքայնդ (Terry Lee Goodkind, ), ամերիկյան ժամանակակից գրականության վառ ներկայացուցիչներից է։ Հայտնի է «Ճշմարտության սուրը» բեսթսելերով, որը ֆենթեզի ժանրի ստեղծագործություն է և համաձայն Tor Books հրատարակության՝ թողակվել է ավելի քան 25 միլիոն օրինակով, թարգմանված է 20 տարբեր լեզուներով։ Այս սերիայի հիման վրա 2008 թ. նկարահանվել է «Լեգենդ որոնողի մասին» հեռուստասերիալը ։
Կենսագրություն
Ծնվել է 1948 թվականին Նեբրասկայում։ Ավարտել է տեղի արվեստի դպրոցը։ Աշխատել է որպես ատաղձագործ, արտադրել է ջութակներ և վերանորոգել հազվագյուտ, հնագույն իրեր։ Մինչ գրական գործունեություն ծավալելը հայտնի է եղել իր նկարներով, որոնցում պատկերել է հիմնականում ծով և վայրի բնություն։1983 թվականին կնոջ հետ տեղափոխվել է Ամերիկայի հյուսիս-արևելյան հատված, օվկիանոսին մոտ կառուցել է տուն, որտեղ ապրում է մինչ օրս։ 1993 թվականին տունը կառուցելու ընթացքում էլ կնոջ՝ Ջերիի հետ միասին սկսել է գրել իր առաջին վեպը՝ «Հրաշագործի առաջին կանոնը»։
Գրական գործունեությունը
1993 թվականին Գուդքայնդը սկսել է գրել իր առաջին վեպը՝ «Հրաշագործի առաջին կանոնը»։ Ստեղծագործությունն արժանացավ անհավանական հաջողության։ Գուդկայնդի մտացածին առաջին կերպարը Կէլեն Ամնելն է՝ Խոստովանամայրը։ 2010 թ. ապրիլին Գուդկայնդը Tor Books -ի հետ կնքել է պայմանագիր՝ 3 նոր վեպերի հրատարակման մասին։ Առաջին վեպը կրկին Ռիչարդին և Կէլենին է վերաբերում և կոչվում է «Գուշակությունների մեքենան»։ Թողարկվել է 2011 թ. ապրիլի 1-ին։ Մեկ տարի անց՝ 2012 թվականին հրատարակելով հաջորդ վեպը՝ «Առաջին Խոստովանամայրը», Գուդքայնդը սկսում է նոր շարք՝ անվանելով այն «Լեգենդ Մագդա Սիրիուսի մասին», իսկ 2017 թ. հունվարի 24-ին թողարկելով «Տիկին Մահը» վեպը՝ Գուդկայնդը սկզբնավորում է իր երրորդ շարքիը՝ կոչելով այն «Խավարի քույրը. Նիկկիի քրոնիկոնը»։
Իր գլխավոր հերոսների՝ Ռիչարդի և Կէլենի մասին վիպաշարքը՝ Գուդքայնդը հրատարակում է ևս 2 վեպ, և «Ճշմարտության սուրը» բեսթսելերն ավարտում է «Ռիչարդ և Կէլեն. պատերազմի սիրտը» ստեղծագործությամբ։ Թերրի Գուդկայնդի ստեղծագործության վրա մեծ ազդեցություն է ունեցել Այն Ռենդը, ում փիլիսոփայական գաղափարներն արտացոլվել են Գուդկայնդի ստեղծագործություններում։
Ստեղծագործություններ
Հեղինակի ստեղծագործությունները մեծապես վերաբերում են «Ճշմարտության սուրը» շարքին և դրա հերոսներին։
Առաջին Խոստովանամայրը՝ 2012 թ.
«Ճշմարտության սուրը» վիպաշար
Նախնիների պարտքերը՝ 1998 թ.
Հրաշագործի առաջին կանոնը կամ Ճշմարտության սուրը՝ 1994 թ.
Հրաշագործի երկրորդ կանոնը կամ Արցունքների քարը՝ 1995 թ․.
Հրաշագործի երրորդ կանոնը / Blood of the Fold / 1996 թ.
Հրաշագործի չորրորդ կանոնը / Քամիների տաճարը/`1997 թ.
Հրաշագործի վեցերորդ կանոնը կամ Կործանվածների հավատը՝ 2000 թ.
Հրաշագործի յոթերորդ կանոնը /The Pillars of Creation/` 2002 թ.
Հրաշագործի ութերորդ կանոնը կամ Մերկ կայսրություն՝ 2003 թ.
Հրաշագործի իններորդ կանոնը կամ Հրե շղթա՝ 2005 թ.
Հրաշագործի տասներորդ կանոնը կամ Ուրավականը՝ 2006 թ.
Հրաշագործի տասնմեկերորդ կանոնը կամ Խոստովանամայրը՝ 2007 թ.
«Ռիչարդ և Կէլեն» վիպաշար
Գուշակությունների մեքենան` 2011 թ.
Երրորդ թագավորություն՝ 2013 թ.
Բաժանված հոգիներ՝ 2014 թ.
Պատերազմի ոգին՝ 2015 թ.
«Նիկկիի քրոնիկոնը» վիպաշար
Death's Mistress: Sister of Darkness, Volume I (2017)
Mistress: Shroud of Eternity, Volume II (2018)
Death's Mistress: Siege of Stone, Volume III (2018)
Արտաքին հղումներ
Կատեգորիա:Ֆենթզի ժանրի գրողներ Կատեգորիա:20-րդ դարի ամերիկացի վիպասաններ Կատեգորիա:21-րդ դարի ամերիկացի վիպասաններ Կատեգորիա:Ամերիկացի տղամարդ վիպասաններ
Վերածնունդ Մշակութային և Ինտելեկտուալ Հիմնադրամ
«Վերածնունդ» մշակութային և ինտելեկտուալ հիմնադրամը շահույթ չհետապնդող, ոչ առևտրային կազմակերպություն է։ Հիմնադրամը զբաղվում է հայկական ինտելեկտուալ և մշակութային ժառանգության պահպանմամբ, զարգացմամբ և տարածմամբ։
Պատմություն
«Ինտելեկտուալ Ռենեսանս» և «Մշակութային Վերածնունդ» հիմնադրամները ստեղծվել են 2013 և 2014 թվականներին Արթուր Ջանիբեկյանի կողմից։ Մինչև 2017 թվականը նրանցից յուրաքանչյուրը ծավալում էր առանձին գործունեություն։ «Ինտելեկտուալ Ռենեսանս» հիմնադրամն իրականացնում էր այնպիսի նախագծեր, ինչպիսիք են՝ «Սարոյան հաուսը», «Տղամարդիկ» արձանախմբի և «Վարք Հավերժության» արձանի տեղադրումը , աջակցությունը Հայերեն Վիքիպեդիայի զարգացմանը ։ «Մշակութային Վերածնունդ» հիմնադրամն իրականանցում էր «Հայկական Ազգային Երաժշտական Գանձարան» (armenianmusic.am) նախագիծը, որի շրջանակում վերահրատարակվեցին նաև մի քանի արժեքավոր գրքեր։ 2017 թվականին, ստեղծված լինելով միևնույն հիմնադրի՝ Արթուր Ջանիբեկյանի կողմից, երկու հիմնադրամները միավորվել են և շարունակում են իրենց գործունեությունը «Վերածնունդ» մշակութային և ինտելեկտուալ հիմնադրամ անունով։
Խորհրդանիշ
Հիմնադրամի խորհրդանշանի հիմքում ընկած են վերածնունդ, մշակութային և ինտելեկտուալ բառերի սկզբնատառերը՝ պատկերված միջնադարի հայկական թռչնագրին հատուկ էլեմենտներով։ Վերջիններս սահուն կերպով միանում են միմյանց՝ ամբողջացնելով թռչնի պատկերը։ Խորհրդանշանի երեք հիմնական գույներն են կարմիրը, սևը և սպիտակը։
Հիմնադիր
«Վերածնունդ» մշակութային և ինտելեկտուալ հիմնադրամի հիմնադիրը Արթուր Ջանիբեկյանն է՝ Հայաստանում իրականացավող մի շարք կրթական, մշակութային, հասարակական նախաձեռնությունների հեղինակն ու հովանավորը։ Նա այժմ ղեկավարում է «Գազպրոմ Մեդիա Հոլդինգ» ԲԸ ժամանցային հեռուստաալիքների սուբհոլդինգը (ТНТ, ТВ-3, «Пятница» և «2х2»)  : 2007 թվականին հիմնել է «Քոմեդի Քլաբ Փրոդաքշն» ընկերությունը, այժմ ընկերության գլխավոր տնօրենն է։ 2008 թվականին հիմնադրել է «Քոմեդի TV» շուրջօրյա հումորային հեռուստաալիքը։ Նաև բազմաթիվ հայկական և ռուսական ֆիլմերի պրոդյուսեր է։ Իրականացրել է մասնագիտացված սեմինարներ Նյու Յորքի Կոլումբիայի համալսարանում (Columbia University), Մոսկվայի «Սկոլկովո» կառավարման դպրոցում։ «Սնոբ» բանավեճային ակումբի անդամ է ։ «Այբ» կրթական համալիրի՝ առաջին հայկական նորարարական կրթական կենտրոնի աջակիցներից է։ Ջանիբեկյանը հայրենիքում և արտասահմանում արժանացել է մի շարք պարգևների։ 2016 թվականին Հայաստանում պարգևատրվել է մեդալով՝ «Հայրենիքին մատուցած ծառայությունների համար» I աստիճանի շքանշանով։
«Տղամարդիկ» Արձանախումբ և «Վարք Հավերժության»
Դավիթ Մինասյանի «Տղամարդիկ» արձանախումբը (Երևան, Ստեփան Զորյան փողոց) ներկայացնում է մեծ ժողովրդականություն վայելող 1972 թվականին նկարահանված «Տղամարդիկ» կինոկատակերգության չորս գլխավոր հերոսներին, որոնց ֆիլմում մարմնավորել են հայ ամենասիրված դերասաններ Մհեր (Ֆրունզե) Մկրտչյանը, Ազատ Շերենցը, Ավետիք Գևորգյանը և Արմեն Այվազյանը։ Արձանի կառուցման նախապատրաստական աշխատանքները սկսվել են 2006 թվականին, իսկ պաշտոնական բացումն իրականացվել է 2007 թվականի հոկտեմբերի 13-ին։ Արձանախումբը հնարավորություն է տալիս այցելուներին մտովի վերականգնելու սիրելի ֆիլմի հերոսների կերպարները և պատկերացնելու նրանց քաղաքում շրջելիս ։ «Վարք հավերժության» անունը կրող բրոնզաձույլ, 3 մետր բարձրությամբ քանդակը գտնվում է Երևանի Մոսկովյան - Տերյան խաչմերուկի հարակից տարածքում ։ Քանդակագործն է Դավիթ Երևանցին, ճարտարապետը՝ Միքայել Հասրաթյանը։ Կառուցվել է հայ գրատպության 500-ամյակի կապակցությամբ, տեղադրվել՝ 2012 թվականի ապրիլի 23-ին։ Հանդիսավոր բացմանը ներկա էին քաղաքական և մշակութային բազմաթիվ գործիչներ։ Արձանը խորհրդանշում է «Մշո ճառընտիր» մատյանը՝ պատկերելով երկու կանանց, ովքեր հայերեն այս ամենամեծ մագաղաթյա գիրքը, երկու մասի են բաժանել և փրկել թուրքական յաթաղանից։
Աջակցություն Հայերեն Վիքիպեդիայի զարգացմանը
2013 թվականի հոկտեմբերին «Վերածնունդ» մշակութային և ինտելեկտուալ հիմնադրամը սկսեց աջակցել «Վիքիմեդիա Հայաստան» հիմնադրամին՝ իրականացնելով մի շարք ծրագրեր, որոնցից են «Մեկ հայ, մեկ հոդված» արշավը   , Վիքիճամբարները և Վիքիակումբների ստեղծումը։
2014 թվականի մարտի 24-ին մեկնարկված համահայկական «Մեկ հայ, մեկ հոդված» խորագրով արշավի ընթացքում կազմակերպվել են հանդիպումներ բազում մշակութային գործիչների հետ՝ օգնելու նրանց տիրապետել վիքիմշակույթին և իրենց ներդրումն ունենալու հայերեն վիքիպեդիայի հարստացման գործում։ Արշավին անդրադարձան այնպիսի արտասահմանյան պարբերականներ, ինչպիսիք են BBC-ն, The Guardian-ը, News Week-ը և այլն։
Համագործակցության ընթացքում 2014 թվականին կազմակերպվեց առաջին վիքիճամբարը ։ 14 օրվա ընթացքում ճամբարի մասնակիցները ծանոթացան վիքիպեդիայի խմբագրելու գործիքներին։ Ճամբարի առօրյայում ներառված էին հայկական պարերի և երգերի ուսուցում, հայկական ֆիլմերի ցուցադրություն, ինչպես նաև հանդիպումներ անվանի գիտնականների, գրողների և մշակութային գործիչների հետ։ 2014 թվականի օգոստոսին կազմակերպվեց վիքիճամբարի երկրորդ հերթափոխը։ Վիքիճամբարը միջազգային «Վիքիմեդիա» հիմնադրամի կողմից ճանաչվեց 2014 թվականի լավագույն վիքի միջոցառում ։
«Վերածնունդ» մշակութային և ինտելեկտուալ հիմնադրամը 2014 թվականի հունիսի 1-ին սկսել է աջակցել վիքիակումբների ստեղծմանն ու գործունեությանը՝ հիմնելով Ապարանի վիքիակումբը։ Հետագայում, «Վերածնունդ»-ի աջակցությամբ հիմնվել են վիքիակումբներ նաև Եղվարդում, Աշտարակում, Ստեփանակերտում։
2015 թվականի հունիսի 20-ին Երևանի Արշակունյաց 2 հասցեում կայացավ «Վիքիմեդիա Հայաստան» գիտակրթական հասարակական կազմակերպության՝ «Վերածնունդ» մշակութային և ինտելեկտուալ հիմնադրամի աջակցությամբ վերանորոգված և տեխնիկապես վերազինված գրասենյակի բացումը ։
Աջակցության ընթացքում՝ 2013–2015 թվականներին հայերեն Վիքիպեդիայի հոդվածների թիվը ավելացավ 70․000-ից հասնելով 200․000-ի։։
Հայկական Ազգային Երաժշտական Գանձարան (armenianmusic.am)
Հայկական ազգային երաժշտական գանձարան ծրագիրը մեկնարկել է 2014 թվականի փետրվարին, բաղկացած է մի քանի նախագծերից ։ Նախագծի նպատակն է ձայնագրել և վերաձայնագրել հայ ժողովրդական, գործիքային և եկեղեցական երաժշտությունը, պահպանել և սերունդներին փոխանցել մշակութային ժառանգությունը ։ Ստեղծվեց 10 հոգուց բաղկացած «Զարկ» արական երգչախումբը, որը գործում է 2014թ․-ի փետրվարից և 4 ամսում հասցրել է ձայնագրել 60 հոգևոր-եկեղեցական երգերից կազմված ընտրանի` 5-րդ դարից մինչև 15-րդ դար։ 2014 թվականի հուլիսից մինչև 2015 թվականի մայիս ընկած ժամանակահատվածում AP records-ի տաղավարներում ձայնագրվեցին 500-ից ավել վոկալ և գործիքային ստեղծագործություններ՝ ժողովրդական, հոգևոր , աշուղական։ Ձայնագրմանը զուգահեռ՝ աշխատանքներ սկսվեցին armenianmusic.am երաժշտական առցանց պորտալի ստեղծման ուղղությամբ, որում տեղակայվեցին բոլոր աուդիոձայնագրությունները։ Երգերը դասավորված են բոլոր հնարավոր ֆիլտրերով. ըստ երգի տիպի, ժանրի, կատարողի, տարածաշրջանի, օգտագործված գործիքների եւ այլն։ Ստեղծագործությունների ցանկի մեջ ընդգրկված են Արևելյան և Արևմտյան Հայաստանների պատմական շրջանների երգերն ու նվագները ։ Կայքը եռալեզու է՝ հայերեն, անգլերեն և ռուսերեն։ Կայքը հասանելի է նաև բջջային հավելվածի տեսքով՝ IOS և Անդրոիդ օպերացիոն համակարգերի համար։ Պորտալում յուրաքանչյուր երգի ուղեկցում է համապատասխան թեմատիկ նկարազարդումը։ Նկարազարդումները ստեղծվել են հատուկ այդ ձայնագրությունների համար՝ Փ. Թերլեմեզյանի անվան Երևանի պետական գեղարվեստական քոլեջի ուսանողների, ինչպես նաև անվանի նկարիչների կողմից։
Գրքերի Տպագրություն
«Վերածնունդ» մշակութային և ինտելեկտուալ հիմնադրամն իրականացրել է մի շարք գրքերի հրատարակումներ և վերահրատարակումներ։ 2014 թվականին հիմնադրամի կողմից ձևավորված աշխատանքային խումբը ստանձնեց ժողովրդական, աշուղական և հոգևոր երաժշտության` ձեռագիր և նախկինում տպագրված նոտաների ուսումնասիրությունը։ Արդյունքում ընտրվեցին երաժշտական ամենաարժեքավոր նմուշները և սկսվեց դրանց թվայնացման ու վերահրատարակման գործընթացը։ Մեկնարկեցին հայերեն տեքստերի լատինատառ տառադարձության, ծանոթագրական նյութերի պատրաստման և դրանց անգլերեն թարգմանության գործընթացները։ 2015 թվականի հունիսի վերջին, իրականացավ Կոմիտաս Վարդապետի ծրագիրը. լույս տեսավ նրա կողմից կազմված «Հազար ու մի խաղ» 100 ժողովրդական երգերի ընտրանին ։ Այն անվճար հատկացվել է գրադարաններին, ուսումնական և հոգևոր հաստատություններին, աշխարհասփյուռ հայ համայնքներին և այլն։ 2015 թվականի հուլիսին տեղի ունեցավ գրքի շնորհանդեսը՝ հայտնի մշակութային և պետական գործիչների մասնակցությամբ։ Մինչ այսօր անցկացվում են բազմաթիվ շնորհանդեսներ և PR ակցիաներ, որոնց թվում են ՅՈՒՆԵՍԿՕ-ի կոնֆերանսին «Ազգային ինքնության պահպանում» թեմայով հաշվետվության ներկայացումը, պրեզենտացիաներ Հարավային Կալիֆոռնիայի Համալսարանում (ԱՄՆ), «Այբ» միջազգային դպրոցում, Կոմիտասի թանգարանում և այլուր։ «Վերածնունդ» մշակութային և ինտելեկտուալ հիմնադրամը, համաշխարհային հանրությանը հասանելի տեսքով և ձևակերպմամբ, հրատարակել է հայ հոգևոր երաժշտական կարևորագույն մատյաններ։ Առաջինը Մակար Եկմալյանի՝ երգչախմբի համար գրված «Սուրբ Պատարագն» է՝ եռաձայն արական, քառաձայն արական և քառաձայն խառը կազմերի համար, որն առաջին անգամ հրատարակվել է 1896 թվականին Լայպցիգում ։ Շուրջ 120 տարի անց Մայր Աթոռ Սուրբ Էջմիածնի օրհնությամբ, «Սուրբ Պատարագի» բազմաձայնումը վերահրատարակվեց, նոտագրության ժամանակակից չափանիշներին համապատասխան, լատինատառ տառադարձությամբ, երաժշտագիտական նախաբանով, վերլուծություններով և դրանց անգլերեն թարգմանությամբ։ Նպատակն էր հայ եկեղեցու գլխավոր ծեսի այս կարևորագույն նմուշը միջազգային հանրությանը և սփյուռքին հասանելի դարձնելը։
Ն.Ս.Օ.Տ.Տ. Գարեգին Բ. Ամենայն Հայոց Կաթողիկոսի օրհնությամբ լույս տեսավ «Ժամագիրքը», որը քրիստոնեական եկեղեցու հնագույն երաժշտածիսական մատյաններից է՝ հայ եկեղեցական արարողակարգին և տոներին հարմարեցված աղոթքների, հոգևոր երգերի, քարոզների հիմնական ժողովածուն ։ «Ժամագիրքը» եվրոպական նոտագրությամբ երբևէ չի հրատարակվել։ Այն 1877 թվականին Համբարձում Լիմոնջյանի հայկական նոտագրության համակարգով գրառել է երաժշտագետ, կոմպոզիտոր Նիկողայոս Թաշճյանը։ Վերջին մի քանի տասնամյակների ընթացքում Երևանի Կոմիտասի անվան պետական կոնսերվատորիայի ֆոլկլորագիտության ամբիոնի դասախոսների և ուսանողների համատեղ ջանքերով ժամագիրքը փոխադրվել է եվրոպական նոտագրության։ 960 էջից բաղկացած այս ակադեմիական հրատարակությունը ներկայումս թվայնացված է, հագեցված երաժշտագիտական նախաբանով, գրքում հանդիպող եզրերի (տերմինների) բառարանով, երգային նմուշների ամբողջական ցանկով։ Այս ամենը առկա է հայերեն և անգլերեն լեզուներով։
Սարոյան Հաուս
«Վերածնունդ» մշակութային և ինտելեկտուալ հիմնադրամը 2016 թվականին գնեց Վիլյամ Սարոյանի Ֆրեզնոյում գտնվող տունը և այդ պահից ազդարարվեց «Սարոյան հաուս» նախագծի սկիզբը ։ Նախագիծը նպատակ ունի նորագույն տեխնոլոգիական լուծումներով ներկայացնել Վիլյամ Սարոյանի ամբողջական կերպարն ու խառնվածքը, բացահայտել նրա մինչ այս անհայտ կողմերը և ներկայացնել այն ոչ ստանդարտ լուծումներով։ Գրիֆիթ վեյ 2729 հասցեում գտնվող տունը, որտեղ Վիլյամ Սարոյանը անցկացրել է կյանքի վերջին 17 տարիները, 2018 թվականի օգոստոսի 31-ին, գրողի 110-ամյակին , վերաբացվեց որպես տուն-թանգարան։ Նշանավոր գրողի լիարժեք ներկայացման համար նախագիծը ստեղծել է սարոյանական ամենամեծ թվայնացված արխիվը, հավաքագրել Վիլյամ Սարոյանի հետ առնչվող իրեր, լուսանկարներ, գունանկարներ, գրաֆիկաներ, ֆիլմեր ու ձայնագրություններ   ։
Քան Ակադեմիա Հայաստան
2017 թվականի հուլիսի 1-ից «Վերածնունդ» մշակութային և ինտելեկտուալ հիմնադրամը, համագործակցելով «Այբ» կրթական հիմնադրամի հետ, զբաղվում է աշխարհահռչակ «Քան» ակադեմիա առցանց կրթական հարթակի հայերեն բաժնի ստեղծմամբ և զարգացմամբ ։ Նախագծի նպատակ է թարգմանել մաթեմատիկայի, գիտության և արվեստի մասին նյութերի շարքը, ինչպես նաև ստեղծել հայոց լեզվի քերականության տեսանյութերի շարք։ Արդյունավետ համագործակցության շնորհիվ այսօր Youtube-ի հարթակում և «Քան» ակադեմիայի հայալեզու կայքում հասանելի են 2000-ից ավելի տեսանյութեր և 900-ից ավել վարժություններ ու ուսուցողական նյութեր։
Նարեկացու Վերածնունդ
Նարեկացուն նվիրված նախագծի շրջանակում հիմնադրամն իրականացրել և շարունակում է իրականացնել մի շարք նախաձեռնություններ, ինչպիսիք են՝ Գրիգոր Նարեկացուն նվիրված կայքի գործարկումը (2017 թվական), Գրիգոր Նարեկացու հուշարձանի տեղադրումը Վատիկանի պարտեզում (2018 թվականի մարտի 21-ին), «Մատյան ողբերգության» պոեմին նվիրված հուշարձանի միջազգային մրցույթը (2018 թվականի հոկտեմբերի 13) և 2013 ու 2014 թվականներին հիմնադրամը ձեռք է բերել հնագույն արժեքավոր ձեռնագրեր և ի պահ տվել վերջիններիս Մատենադարանին։ Narekatsi.com կայքը եռալեզու է՝ հայերեն, անգլերեն, ռուսերեն։ Ներառում է Նարեկացու կենսագրությունը, նրան նվիրված ֆիլմերի, հաղորդումների, հոդվածների հղումներ։ Կայքում զետեղված են ավանդազրույցներ, տաղեր, գանձեր, աղոթքներ և այլ ստեղծագործություններ՝ տարբեր տարիների, երկրների հրատարակություններով։ Աշխատանքներ են տարվում «Մատեան Ողբերգութեան» պոեմի իտալերեն, գերմաներեն, արաբերեն, թուրքերեն, պարսկերեն և մի շարք այլ լեզուներով թարգմանությունների ձեռք բերման ուղղությամբ։ Կայքը հնարավորություն է տալիս այս ամենը կարդալ տեքստային և/կամ գրքային տարբերակով։ Կայքն ունի նաև առանձին բաժին՝ նվիրված Նարեկավանքին, որտեղ հնարավոր է գտնել վանքի մասին տեղեկատվություն և նկարներ։
Հանրային Ռադիոյի «Ոսկե ֆոնդ»
2017 թվականից «Վերածնունդ» մշակութային և ինտելեկտուալ հիմնադրամի մեկենասությամբ սկսվել է Հայաստանի ռադիոյի ձայնադարանի թվայնացումը, որի «Ոսկե ֆոնդում» պահպանվում է մոտ 97.000 ձայնագրություն, որից 28.000-ը հայ կոմպոզիտորների ստեղծագործություններ են ։
Եռալեզու կայքում հնչում են արդեն դասական դարձած երգեր, ելույթներ, համերգներ, ձայներ, նաև ձայնագրություններ, որոնք եզակի են, շատերի համար մինչ այս անհայտ։ Յուրաքանչյուր աուդիոձայնագրությանը կցվում են ձայնագրության տարեթիվը, երաժշտության և խոսքերի հեղինակը, ներկայացվում է կենսագրություն, ֆոտոալբոմ և այլն։ Այսօր հնարավորություն կա ոչ միայն վայելելու «Ոսկե ֆոնդի» գոհարները, այլ նաև ստեղծելու նորերը։ Վերջերս վերաբացված Հանրային ռադիոյի ձայնագրման ստուդիայում` «Ռադիո ստուդիա»-ում, որտեղ տասնամյակներ շարունակ ձայնագրվել է արխիվի ձայնագրությունների մեծ մասը, արդեն իսկ ձայնագրվում են ստեղծագործություններ, որոնք վաղը կդառնան մեր այսօրվա մշակութային արժեքների վկայությունը ։
Արտաքին հղումներ
Կատեգորիա:Հիմնադրամներ Կատեգորիա:Կրթական նախագծեր
FIFA 16
FIFA 16, 23-րդ թողարկված խաղը՝ ՖԻՖԱ սերիական խաղեր ստեղծողի կողմից։ խաղը թողարկվել է 2015 թվականի սեպտեմբերի 22-ին՝ Microsoft Windows, Xbox one, Xbox 360, PlayStation 3, PlayStation 4, Անդրոիդ և IOS խաղային հարթակների համար։
Կանանց ֆուտբոլ
Առաջինը սերիայի պատմության մեջ դուրս եկավ կանանց ֆուտբոլ ։ Ֆիֆայում հասանելի են՝ Գերմանիայի, ԱՄՆ-ի, Ֆրանսիայի, Շվեդիայի, Անգլիայի, Բրազիլիայի, Կանադայի, Ավստրալիայի, Չինաստանի, Իտալիայի և Մեքսիկայի։ Խաղալ կանանց հավաքականներով միայն կարելի է Օրվա խաղ (Match Day), օֆֆլայն մրցաշարեր և օնլայն ընկերական հանդիպումներ։ Ֆուտբոլիստների մոտ վառ արտահայտված է՝ վազքի, դեմքի և մազերի նոր անիմացիաները։
Գրաֆիկա
FIFA 16-ում անցկացվել են ոչ այդքան մեծ բարելավումնեևր գրաֆիկայի վերաբերյալ. խաղում փոփոխվել է մարմնի նոր տեքստուրաները, շարունակվել են լույսերի էքսպերիմենտները, բարելավվել են գիշերային ժամերի լուսավորությունն ու եղանակը, հայտնվել է թեթև մառախուղ։ Նաև խաղում հայտնվել է մրցավարների կողմից օգտագործվեղ անհետացող սփրեյը։ Խաղում կան նոր 9 եղանակներ։ Կան FIFA 15-ի արևային, ամպոտ, անձրևային և ձմեռային եղանակները, և դրանց ավելացվել է «ամպամած», «փոփոխական ամպամածություն», «մշուշ», «տեղատարափ անձրև»՝ ուժգին փոփոխականությամբ և «փոթորկալից քամի» ։
Այս մրցաշրջանում EA Sports ընկերություն Ռեալ Մադրիդի հետ կնքեց 3 տարվա պայմանագիր, FIFA 16-ում հայտնվել է 3D սկաներ՝ թարմացնելու թիմի հայտնի 14 ֆուտբոլիստներին, այդ թվում՝ Կրիշտիանու Ռոնալդույին, Խամես Ռոդրիգեսին, Լուկա Մոդրիչին և Կարիմ Բենզեմային ։ Ամբողջությամբ խաղում ավելացվել և թարմացվել է մոտ 450 ֆուտբոլիստի դեմք ։
Գեյմփլեյ
Պաշտպանների տեղաշարժման ֆիզիկական մոդելների վրա ավելացվել է ավելի քան, 25 առանձնահատկություն։ Պաշտպանությունում ֆուտբոլիստները գործում են իրենց դիրքերում ավելի համաձայնեցված և մտածված, փակում են վտանգավոր պահերը և փափուկ են խաղում հակառակորդի ֆուտբոլիստների նկատմամբ։ Հայտնվել են նոր բազային հնարքներ՝ տարբեր սահանկումներ և խաբեբաական տեղաշարժեր։
Խաղում ավելացվել է նաև Մարզիչ Fifa (FIFA Trainer), որում կարող են տալ հուշումներ խաղի ընթացքում՝ խաղի ակտիվ ֆուտբոլիստներին ։ Եթե դուք առանց գնդակ եք, խաղում ասվում է ինչպես կատարել գնդակ խլելու ընտրություն։ Եթե դուք գնդակով եք, ապա ձեզ ասվում է ինչպես կատարել ճիշտ փոխանցում կամ կատարել օդային փոխանցում։ Շատ սովորական հուշումներից մարզիչը աստիճանաբար դժվարացնում է առաջադրանքները, ընդհուպ կատարել հնարքներ և պտտեցրած հարվածներ ։
Ultimate Team
Ultimate Team-ում ավելացվել է հեռարձակման նոր ձև, խաղի ժամանակ ցույց է տրվում թիմերի և ֆուտբոլիստների վիճակագրությունը։ Մեկնաբանները խաղի ժամանակ խոսում են թիմի մասին, դինամիկ մեկնաբանությունների ժամանակ օգտագործում են վիճակագրություննը ու FUT թիմի պատմությունը ։ Նաև անցկացվել են փոփոխություններ ինտերֆեյսի շրջանակներում, ավելացվել է «հուշոււմ» ֆունկցիան, բացվող հավաքածուի նոր անիմացիաներ, քիմիայի անհատական սանդղակը և այլն ։
Դրաֆթ
Խաղում ավելացվել է FUT դրաֆթ ռեժիմը, որտեղ պետք է ընտրել սխեման և ավելի համապատասխան ֆուտբոլիստի։ Ամեն դիրքի համար տրվում են 5 պատահական ֆուտբոլիստներ և ընտրելուց հետո պետք է մրցել հակառակորդի հետ, որպեսզի ստանա մրցանակները՝ գումար, հավաքածու և այլն ։ Սկզբնական գումարը Դրաֆթին մասնակցելու համար կազմում է 15000 խաղային դրամ(կամ 300 FIFA Points)։
Լեգենդներ
Football Legendsը համարվում է էքսկլյուզիվ և լավագույն կոնտենտը Xbox One-ի համար, հայտնվել են նոր 10 ֆուտբոլային լեգենդներ։ Դրանք են՝ Վիտոր Բաիյան, Ջորջ Բեսթը, Դեկուն, Ջենարո Գատուզոն, Լալաս Ալեքսին, Լիտմանեն Յարին, Լենդոն Դոնովանը, Ալեսսանդրո Նեստան և Խավիեր Զանետտին։
Լիգաներ
Լիգաների քանակը, անցածի համեմատ չի փոփոխվել ։ Բացակայությունից հետո վերադարձել են 16 բրազիլական ակումբներ, որոնք հասանելի կլինեն «Մնացած աշխարհ» բաժնում։
Ասիա և Օվկիանիա
Եվրոպա
Տղամարդկանց ազգային հավաքականներ
Ընդհանուր FIFA 16-ում հասանելի են 48 ազգային հավաքականներ, որոնցից 24-ը լիցենզավորված, իսկ 23-ը՝ մասամբ լիցենզավորված։ Նրան ունեն իրական կազմերն ու ֆուտբոլիստներին, բայց ունեն չլիցենզավորված մարզահագուստներ և խորհրդանիշներ։ FIFA 15-ի համեմատությամբ խաղում հայտնվել են Չինաստանի և Կանադայի հավաքականները, իսկ Հյուսիսային Կորեայի հավաքականը այլևս չկա ։
Գեներիրովացված մարզադաշտեր
<div style="-moz-column-count: 2; -webkit-column-count: 2; -o-column-count: 2; -ms-column-count: 2; column-count: 2;">
Մեկնաբաններ
Խաղի ռուսական տարբերակում մեկնաբաններ են՝ Գեորգի Չերդանցևն ու Վասիլիյ Գենիչը։ Երեք ամսվա ընթացքում մեկնաբանները ձայնագրել են 30000-ից ավելի բացականչություն
Սաունդրեք
Խաղի սաունդթրեքները ընթանում են հետևյալ հաջորդականությամբ ։
• 3
Հրատարակչություն
2015 թվականի սեպտեմբերի 22-ին թողարկված FIFA 16 խաղը, ունի մի քանի խաղերի կոմպլետկացիաներ՝ Ստանդարտ, Deluxe և Super Deluxe ։
Արտաքին հղումներ
Կատեգորիա:Playstation 3-ի համար խաղեր Կատեգորիա:Playstation 4-ի համար խաղեր Կատեգորիա:Xbox 360 տեսախաղեր Կատեգորիա:Xbox One տեսախաղեր Կատեգորիա:IOS խաղեր Կատեգորիա:Համակարգչային խաղեր ֆուտբոլի մասին Կատեգորիա:EA Sports-ի խաղեր Կատեգորիա:FIFA (խաղերի սերիա) Կատեգորիա:2015 թվականի համակարգչային խաղեր Կատեգորիա:Windows տեսախաղեր Կատեգորիա:Windows Phone խաղեր
Նոմալիո
Նոմալիո (իտալ․՝ Nomaglio), կոմունա Իտալիայում՝ Պիեմոնտ մարզի Թուրին գավառում։
Բնակչությունը՝ 333 մարդ (2008 թվականի տվյալներով)։ Բնակչության խտությունը՝ 111 մարդ/կմ²։ Տարածքը՝ 3 կմ²։ Փոստային ինդեքսը՝ 10010։ Հեռախոսային կոդը՝ 0125։
Բնակավայրի հովանավորն է համարվում սուրբ Բարդուղիմեոս առաքյալը։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Արևապաշտություն
Արևապաշտությունը համաշխարհային կրոնադիցաբանական համակարգ է։ Հնագույն ժամանակներից Արևը եղել է երկրպագության առարկա և աստվածացվել է տարբեր ժողովուրդների կողմից։ Արևապաշտության մեջ առանձնանում են մեկ տասնյակից ավելի շատ հայտնի աստվածներ կամ աստվածություններ, որոնք դիցարանում կամ կրոնածիսական համակարգում ունեն առաջնային դեր և մինչև այժմ համարվում են պաշտամունքի կամ երկրպագման առարկա։ Արևապաշտությունը տարածված է եղել Ամերկյան Մայրցամաքում մասնավորապես Մեքսիակա, Հեռավոր Արևելքում՝ Ճապոնիա, արևելքում՝ Հնդկաստան։ Մերձավոր Արևելքում՝ Եգիպտոս և արաբական աշխարհ։ Փոքր Ասիայում՝ խեթեր, հուրիներ, միտանիացիներ, հայեր, ֆարսիներ։ Արևմուտքում՝ հույներ, ֆրանգներ, գերմաններ, սկանդինավներ, շոտլանդացիներ։
Արևապաշտությունը նաև էթնիկական կրոնական համակարգ է և արևի պաշտամունքը ներկայացնող շատ աստվածներ երկրպագվել են նույն անունով տարբեր ժողովուրդների մոտ հարյուրամյակներ շարունակ։ Ութուն, Շամաշը-Միջագետքի մշակույթում, Թեշուբը-Փոքր Ասիական ժողովուրդների մոտ, Հելիոս — հույների, Ապոլոն — հռոմեացիների, Միհր— Հայաստանում, Իրանում, Հնդկաստանում, Ռան —Եգիպտոսում, Յառ կամ Յառիլո— Սլավոնների մոտ, Մոլոխը— Կարթագենում, Տոնատիուն— Ացտեկների և Մայաների մոտ, Ամատերասուն—Ճապոնիայում, Շամս -Եզդիների մոտ, Աարրան- արաբների մոտ։
Արևապաշտությունն իր արմատներով գնում է քաղաքակրթական մշակույթի խորքերը և կարող է ունենալ 18-19000 տարվա պատմություն, ավանդաբանորեն կապված է նախաջրհեղեղյան ժամանակների հետ։ Սա իր հերթին նշանակում է, այս քաղաքակրթության ավանդական կրոնական պատմությունը ունի իր նախաջրհեղեղյան կրոնական հիմքերը։ Արևապաշտության գոյության մասին առաջինը տեղեկանում ենք Հին Կտակարանից, «Եվ ասաց Աստված` թող լույս լինի։ Եվ լույս եղավ» ։
Նոյը բարեպաշտ էր և կրում էր մեծ լույս լամ արև տիտղոսը, ըստ Հին Կտակարանի մարդու կյանքը բաժանվում է երկու մասի, մինչև ջրհեղեղ և ջրհեղեղից հետո; Ջրհեղեղից հետո նոր մարդու համար աշխարհը բաժանվեց երկու մասի՝ այնտեղ որտեղ Արևն է և այնտեղ որտեղ արդյուքն է Արևի։ Բնապաշտության առարկան զգայական առումով միշտ ընկալելի է և շոշափելի է ֆիզիկապես որպես բնության արդյունք մարդու համար։ Բնապաշտության գլխավոր երևույնթներն են տարվա չորս եղանակները, արևի և մարդու փոխհարաբերությունն այդ չորս եղանակային գոտիներում։ Բնապաշտությունը ձևավորել է որոշակի սկզբունքներ և ծեսեր որոնք ուղեկցում են արևին ձմեռային, գարնանային, ամառային և աշնանային եղանակային անցումների ժամանակ։ Մինչև այժմ բնապաշտությունը հանդիսանում է մարդու կենցաղի մի մասը, իր սկզբնունքներով բնապաշտությունը մեկ աստիճան ցածր է Արևապաշտությունից ։
Ամերիկյան Մայրցամաք
Տարածված է եղել Ամերկյան Մայրցամաքում մասնավորապես Մեքսիկայում, ացտեկների և մայաների մոտ։ Գլխավոր աստվածն է Տոնատիուն (Tonatiuh) բառացիորեն «Արև», համարվում է երկնքի և Արևի աստվածը։ Անվանվում է նաև Կուաուտեմոկ «երկնքից իջնող արծիվ»։
Ճապոնիա, Հնդկաստան
Հեռավոր Արևելքում մասնավորապես Ճապոնիայում դիցարանը ներկայացնում է Արևի աստավծուհի Ամատերասուն, կրոնը կոչվում է Սինտոիզմ։ Հնդկաչինում լայն տարածում ուն շողացող երկինք երևույթը այդպես է անվանվում այն էությունը Հինդուիզմի և Բուդդիզմի մեջ, որ շողարձակվում է երկնքում։ Մասնավորապես վեդական պատմություններում հիշատակվում է Վիվասավտը (սանսկր.विवस्वत्, vivasvat AST) որպես արևային աստվածություն։
Միջագետք
Սումերներ, ընդունված ձևն է շումեր։ Հնագույն ժողովուրդ Հարավային Միջագետքում, ըստ գրավոր աղբյուրների հայտնի են մ․թ․ա․ 4-րդ հազարամյակում։ Պատկանում են արմենոիդ խմբին։ Մ․թ․ա․ 4-րդ հազարամյակի վերջին շումերները ստեղծել են պատկերագիրը, իսկ մ.թ․ա. 3-րդ հազարամյակի կեսին՝ սեպագիրը։ Շումերներն ունեցել են իրենց կրոնական համակարգը և դիցաբանությունը։ Շումերական դիցարանը ղեկավարում են Արևի աստվածները, ՈՒթու, Շամաշ ։ Շամաշը որպես արևի աստված ղեկավարել է Շումերաաքադական դիցարանը, Արևի աստծո գլխավոր տաճարը կոչվել է Զիկուրատ կամ Զիկուրիտ։ Գլխավոր երկրպագության առարկան երկնքում Արևն է, տաճարում՝ կրակը և կրակի լույսը։ Մ.թ․ա. 2-րդ հազարամյակի 1-ին կեսին, շումերական մշակույթը իր տեղը զիջեց Աքադական մշակույթին։
Փոքր Ասիա
Փոքր Ասիայի Արևապաշտության մասին տեղեկանում ենք Հուրիական,  Խեթական  և  Միտանիական , Հայաստան և Վանի Թագավորության նաև Իոնական Միության պատմություններից ։Այս բոլոր կազմավորումների դիցարաններում երկրպագման գլխավոր առարկան Արևն է երկնքում, իսկ տաճարային վայրերում կրակը և կրակի լույսը։Դիցարաններում աստվածների քանակը շատ տարբեր են սակայան որոշ դիցարաններում գլխավոր Աստված Թեշուբն է Վանի դիցարանում զուգահեռ նաև Խալդին ։Ըստ ավանդաբանության Կիլիկիայում տեղի ունեցավ Արևապաշտական աստվածների չորրորդ սերնդափոխությունը, որի մասին որոշակի տեղեկություններ են պահպանված Հոմերոսի «Իլիական» պոեմի մեջ ։
Եգիպտոս
Եգիպտոսում Արևապաշտական դիցարանի գերագույն աստվածը կոչվում է ՌԱ։ Միաստվածություն մտցնելու միջոցով քրմերի հզորությունը ջլատելու Ամենհոտեպ չորրորդի (Էխնաթոնի, մ․թ․ա․ 15-րդ դարի վերջ, 15-րդ դարի սկիզբ) փորձը ձախողվել Է։ Մեր թվարկությունից առաջ 11-րդ դարում թեբոսական քրմերը գրավում են Եգիպտոսի գահը և հաստատում աստվածապետություն։ Փորձելով ամրապնդել իր կենտրոնաձիգ իշխանությունը, Ամենհոտեպ IV հանդես եկավ քրմապետության դեմ և առաջին հերթին գլխավոր Աստված Ամոն֊Ռաի տաճարի քրմապետերի դեմ։ Քրմապետերի ուժը սերտորեն կապված էր կրոնի վրա հիմնված նրանց գիտելիքների հետ և որպեսզի թուլացներ հակառակորդին, անհրաժեշտ էր զրկել նրանց այդ մտավոր ազդեցությունից։ Սկզբնական շրջանում Ամենհոտեպը համբերատար հաշտվում էր իրերի դասավորման առկա իրավիճակի հետ։ Հետագայում ի հակակշիռ Թեբեյի աստված Ամոնի նա առաջ քաշեց նախկինում քիչ ճանաչում ունեցող Աթոնի պաշտամունքը, ով մարմնավորում էր արեգակի սկավառակը ։ Հռչակելով իրեն նոր աստծո քահանայապետ, Ամենհոտեպը կառավարման երրորդ տարում Թեբեյում սկսեց նոր տաճարի կառուցումը, որտեղ Աթոնը պատկերված էր մարդու մարմնով ու բազեյի գլխով՝ թագադրված արեգակի սկավառակով։ Վերջապես կառավարման չորրորդ տարում կտրուկ շրջադարձ եղավ մի կողմից արքայի և Աթոնի, իսկ մյուս կողմից հին աստվածների հարաբերություններում։ Էխնաթոնը իրեն հռչակեց բացարձակ աստվածություն, անմահ էակ, իսկ արեգակի սկավառակը՝ Աթոնը, համարվեց արքայի երկրային պատկերը։ Այդ իսկ պատճառով փոփոխության ենթարկվեց Աթոնի պատկերը։ Արեգակի սկավառակի մեջ պարփակված բազեի գլխով ու մարդու մարմնով պատկերի փոխարեն Էխնաթոնը արդեն ներկայանում էր արքայական կամ արեգակնային օձերի(ուրեյ) շրջանում, դիմացից դեպի ներքև ձգվող բազում ճառագայթներով։
Հելենա Հռոմեական աշխարհ
Հունական դիցարանը ամենաուսումնասիրված դիցարաններից մեկն է, դիցարանում արևի աստվածը կրում է Հելիոս անունը։ Հելիոս (հին․նունարենἭλιος, Ἠέλιος) հին հունական դիցաբանության մեջ Հելիոսը զավակն է Տինան Հիպերիոնաի, եղբայրն է Սելենի և էոսի։ Նույնացվել է Ապոլոնի հետ և ստացել է Ֆեբոս անունը։ Ընդհանուր առմամբ հայտնի է հինգ Հելիոս Զևսի որդին և Էֆիրի թոռը, Հիպերոնի որդին, Հեփեստոսի որդին և թոռը Նիլի Հելիոպոլի, Ականֆոնի սերունդ և Ռոդոսացիների նախահայր, հայրը կոլխիդացի էտաի և Կիրկի ։ Ապոլլոն (հին․նունարենἈπόλλων), մականունը Ֆեբ՝ «ճառագայթող, փայող»։ Ֆեբ մականունը խորհրդանշում է նրա արևի ճառագայթները, հովանավորում էր արվեստը։ Համաձայն ընդունված տեսակետի նա հայտնի էր նաև Փոքր Ասիայում որպես Ապպալիունաս ։
Հայոց Արևապաշտություն
Առաջին դրույթ՝ Առաքելականություն, ամեն գոյ ունի առաքելություն այս կյանքում, աշխարհը ստեղծվել է առաքելությամբ, բայց ոչ ինքնին, այն հրաշալի է ու կատարյալ։ Կեցության կարգավորիչ ուժը, առաքյալներն են։
Երկրորդ դրույթ՝ Լուսավորչականություն, ընդգծում է մարդու ուժը։ Արարչության համաձայն լույսը եղավ, երբ Արարիչը ցանկացավ լույս սփռել։
Երրորդ դրույթ՝ Բանախոսություն, հաստատում է մարդու և պատմության միասնությունը։ Աշխարհը հնարավոր է համակարգել բանախոսությամբ։Բոլոր հարցերը հնարավոր է կարգավորել միայն բանախոսների միջոցով։
Չորրորդ դրույթ՝ Արիականություն, պարտադրում է իրականացնել քաղաքակրթության զարգացման գործընթացները միայն այն դեպքում, երբ բանախոսներն այլևս չունեն հնարավորություն լուծելու առաջնթացի գերխնդիրը ։
Խորենացին նշում է, որ Վաղարշակ թագավորը «Արմավիրում մեհյան շինելով` արձաններ է կանգնեցնում իր նախնիների, ինչպես և արեգակի և լուսնի պատկերներով» այնուհետև նշում է, որ Արշակ թագավորի զինակից Վարդանը երդվում էր թագավորի արևով ։ Միջնադարի մեծ մտածող Գրիգոր Մագիստրոսը ԺԱ դարի կեսերին գրում էր, որ արևապաշտներն իրենց արևորդի անվանելով, թեև արտաքնապես քրիստոնյա էին ձևանում, բայց մնացել էին հին կրոնին։ Արեգակի ֆետիշի տարածված լինելու մասին է խոսում հին հայկական մի շարք անձնանունների ու տեղանունների կապը Արեգակի հետ։ Հայոց տոմարի 8-րդ ամիսը ևս կոչվել է Արեգ, որը տևել է մարտի 9-ից ապրիլի 7-ը։ Միջնադարի մեծ իմաստասեր Գրիգոր Տաթևացին իր «Գիրք հարցմանց» հանրագիտարանում գրում է, որ Արեգը Հայկի դուստրերից մեկի անունն էր։ Նույն կարծիքին են նաև Ա.Շիրակացին և Հ. Իմաստասերը։ Արեգ ամսանունը Արև բառից են ծագեցնում նաև Ղ. Ալիշանը, Հր. Աճառյանը և ուրիշներ։ Արեգ է կոչվել նաև բոլոր ամիսների 1-ին օրը։ Ա. Կ. Տրևերը գրում է, որ Գառնիի տաճարը «…նվիրված է եղել Արևի աստծու պաշտամունքին, հնարավոր է, որ այդ աստվածությունը ժողովրդի մեջ դեռևս կրում էր Արեգ անունը, իսկ Արշակունիների թագավորական առօրյա կենցաղում կոչվում էր Միհր, այսինքն՝ Միթրա» ։Հայոց Արևապաշտակն համակարգը ամբողջովին վերականգնված է և հոդվածաշարը հրապարակված է ։ Թոմ Հարպուրը կարծում էր, որ Հիսուսը հանդիսանում է արևապաշտության շարունակողը ։
Ծանոթագրություններ
Կատեգորիա:Արևի աստվածներ Կատեգորիա:Համեմատական դիցաբանություն Կատեգորիա:Դիցաբանական արխետիպեր
Լոնսոլ
Լոնսոլ (Longsols), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 127 մարդ, բնակչության խտությունը` 10.07 մարդ/կմ²։ Բնակավայրը զբաղեցնում է 12.61 կմ² տարածք։
Աշխարհագրություն
Գտնվում է Փարիզ քաղաքից 150 կմ արևելք, Շալոն ան Շամպայն քաղաքից` 60 կմ հարավ, Տրուա քաղաքից` 22 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 73 աշխատունակ (15-64 տարեկան) բնակիչ, որոնցից ակտիվ էին 62-ը, իսկ ոչ ակտիվները` 11։ Ակտիվության ցուցանիշը կազմում է 84,9 %։ 62 աշխատունակ մարդկանցից աշխատել է 55 անձ (32 տղամարդ և 23 կին)։ Գործազուրկ են եղել 7 անձ (3 տղամարդ և 4 կին)։ 11 անաշխատունակներից 2-ը եղել են աշակերտներ կամ ուսանողներ, 3-ը` թոշակառուներ, իսկ 6-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Յուլյա Սենդրեի
Յուլյա Սենդրեի (Júlia Szendrey, ), հունգարացի բանաստեղծուհի և թարգմանչուհի։
Հունգարացի հայտնի գրող Շանդոր Պետեֆիի կինը ։
Կենսագրություն
Յուլյա Սենդրեին ծնվել է Կեստխեյում, 1828 թվականի դեկտեմբերի 29-ին, պալատական ընտանիքների ֆերմաների կառավարիչի ընտանիքում ։ Նրա մայրը Աննա Գալովիչն էր։ Յուլյան լավ կրթություն է ստացել, սովորել է Պեշտի` հարուստ ընտանիքների աղջիկների ինստիտուտում ։ Նա ազատ տիրապետել է օտար լեզուների, դաշնամուր է նվագել, սիրել է պարել, սակայն չի սիրել երեկույթներ կազմակերպել և իր տաղանդ այլոց ի ցույց դնել։ Հատկապես շատ սիրել է կարդալ Հայնրիխ Հայնեի, Ժորժ Սանդի և այլոց բանաստեղծություններն ու գրքերը ։
Երբ Շանդոր Պետեֆին պատերազմի ժամանակ անհետացել է, իսկ այնուհետև հայտարարվել է նրա մահվան մասին, Յուլյան չի կարողացել հավատալ ու հաշտվել դրա հետ։ Նա գնացել է Տրանսիլվանիա` ամուսնուն փնտրելու։ Այնուհետև դիմել է Թուրքիա մեկնելու թույլտվություն ստանալու համար` հույս ունենալով այնտեղ գտնել ամուսնուն։ Սակայն նրան թույլ չեն տվել երկրից դուրս գալ։ Հուսահատված` նա դիմել է իր վստահելի ընկերոջը` պատմաբան Արպադ Խորվաթին` աջակցության համար ։ Նրանք 1850 թվականին ամուսնացել են, ինչն այն ժամանակ չի խրախուսվել, և տասնամյակներ շարունակ նրա վարքի վերաբերյալ տարբեր շշուկներ են պտտվել։ Յուլյայի մահից տասնամյակներ անց գտնվել և մասամբ հրապարակվել է նրա օրագիրը, որը ցրել է նախկին մեղադրանքները ։
Կյանքի վերջին տարիներ
Նրա երկրորդ ամուսնությունը ևս ողբերգւոթյամբ է ավարտվել։ Սենդրեիի մոտ արգանդի վզիկի քաղցկեղ է հայտնաբերվել, և հանկարծ 1867 թվականին նա որշել է բաժանվել ամուսնուց և տեղափոխվել փոքրիկ բնակարան Պեշտում, որի համար վճարել է նրա հայրը։ Իր օրագրում նա գրել է, որ իր երկրրոդ ամուսինը հավատարիմ չի եղել իրեն և որ ստիպել է նրան կատարել «ամուսնական պարտքը» անգամ այն բանից հետո, երբ բժիշը նրան զգուշացրել է, որ կինը հիվանդ է։ Սենդրեին մահացել է 1868 թվականին, փոքրիկ բնակարանում։ Մահվան մահճում նա նամակ է թելադրել` ուղղված իր հորն, որում ասել է. «Հայրս ասում էր, թե ես դժբախտ կլինեմ Շանդորի հետ։ Աշխարհում դեռ ոչ մի կին այնպիսի երջանկություն չի ապրել, ինչպիսին ես եմ ապրել, երբ իմ Շանդորի հետ էի։ Ես նրա թագուհին էի, նա պաշտում էր ինձ, իսկ ես պաշտում էի նրան։ Մենք ամենաերջանիկ զույգն էինք աշխարհում, և եթե ճակատագիրը չխառնվեր, այդպիսին էլ կլինեինք մինչև այժմ» ։
Կարդալով նրա նամակը, որում Յուլյան խոստովանում էր ամուսնու արարքները, հայրը թույլ չի տվել Խորվաթին ներկա լինել թաղմանը։ Պետեֆիի մահից 60 տարի անց նա թաղվել է Պետեֆի ընտանիքի մյուս անդամների հետ նույն գերեզմանոցում։ Նրա շիրիմին գրվել է նրա օրիորդական ազգանունն ու նշվել է Պետեֆի ազգանունը, չնայած նա մահացել է որպես Խորվաթ Արպադի կինը ։
Հիշատակ
Հունգարիայում կա Սենդրեիի մի քանի արձան։ 2018 թվականին նրա արձանը տեղադրվել է Կոպենհագենում, Հունգարիայի դեսպանատան շենքի դիմաց ։
Արտաքին հղումներ
Կատեգորիա:Հունգարացի թարգմանիչներ Կատեգորիա:Հունգարացի բանաստեղծներ Կատեգորիա:Հունգարացի գրողներ
Միդորի Զայլեր
Միդորի Զայլեր (Midori Seiler, ), գերմանա-ճապոնական ծագմամբ ջութակահարուհի և ալտ։ Ջութակի և ալտի դասարանի ուսուցիչ։
Կենսագրություն
Ծնվել է դաշնակահարների ընտանիքում. հայրը՝ Բավարիացի Էրնստ Ֆրիդրիխ Զայլերը ապագա ճապոնուհի կնոջ հետ ծանոթացել է Ջուլյարդյան դպրոցում և 1961 թվականին նրա հետևից գնացել է Ճապոնիա։ Սկսել է երաժշտությամբ զբաղվել Հելմութ Ցեյտմայերի և Վեգ Շանդորայի ղեկավարությամբ, պարապմունքները շարունակել է Բազելի կոնսերվատորիայում Ադելինա Օպրյանի մոտ և Schola Cantorum Basiliensis-ում Թոմաս Հենգելբրոքի մոտ, իսկ այնուհետև Լոնդոնում Դեյվիդ Տակենոյի մոտ։ Ինչպես նաև նրա ուսուցիչներից են եղել՝ պրոֆեսոր Էբերհարդ Ֆելտցը և Ստեփան Մայը ։
Լինելով ուսանողուհի, որպես կոնցերտմեյստեր հանդես է եկել Շվեյցարիայի երիտասարդական սիմֆոնիկ նվագախմբում։ 1991 թվականից նվագում է Հնագույն երաժշտության բեռլինյան ակադեմիայի կամերային անսամբլում, նրանց հետ համերգներ է տվել Լոնդոնում, Ամստերդամում, Վիեննայում։ Ելույթ է ունեցել նաև եվրոպական այլ բարոկկո նվագախմբերի հետ։ Որպես մենակատար հյուրախաղերի է մեկնել Եվրոպա, ԱՄՆ, Ասիա, Լատինական Ամերիկա։
Մշտապես համագործակցում է «Anima Eterna» նվագախմբի բելգիացի դաշնակահար և դիրիժոր Ջոս վան Իմերսելի հետ։
Միդորիի երեք քույրերը ևս երաժիշտներ են, պատանի տարիքում նրանք չորսով նվագում էին Զայլերի լարային քառյակում։
Երգացանկ
Վիվալդի, Բոկերինի, Հենդել, Բախ, Տելեման, Բորոդին, Նիկոլայ Ռիմսկի-Կորսակով, Մոցարտ, Բեթհովեն, Մենդելսոն, Հայդն, Շուբերտ։
Բասկական պարուսույց և Հնագույն երաժշտության բեռլինյան ակադեմիայի ջութակահար Խուան Կուրս Դիասի հետ ձայնագրել են  խորեոգրաֆիկ համերգ՝ Անտոնիո Վիվալդիի «Տարվա եղանակներ»-ի բալետային-դրամատիկ մեկնաբանումը, որը գրավել է հանդիսատեսի և լրատվամիջոցների ուշադրությունը  ։
Մանկավարժական գործունեություն
Վարպետության դասեր էր անցկացրել Բրյուգգեում, Անտվերպենում, դասախոսություններ է կարդացել Հաագայում։ Պրոֆեսոր։ 2010 թվականից բարկա է դասավանդում Վայմարի երաժշտության բարձրագույն դպրոցում։
Արտաքին հղումներ
Կատեգորիա:Գերմանացի ջութակահարներ Կատեգորիա:Գերմանացի երաժշտական մանկավարժներ
Արսեն Ղազիկյան
Արսեն Ղազիկյան, հայ մատենագետ, թարգմանիչ, բանասեր, մանկավարժ։
Կենսագրություն
Սկզբնական կրթությունն ստացել է ծննդավայրում։ 1888 թվականին հաստատվել է Վենետիկի Ղազար կղզում, շարունակել ուսումնառությունը։ 1895 թվականին դարձել է Մխիթարյան միաբանության անդամ, սկսել գրական-թարգմանական և մանկավարժական գործունեությունը։ Նախապես գրել է գրաբար, ապա անցել աշխարհաբարի՝ դառնալով վերջինիս հետևողական պաշտպանը։ Թարգմանել է եվրոպական դասական և իր ժամանակի բանաստեղծների շատ երկեր, այդ թվում՝ Հոմերոսի «Իլիական»-ը 1911 թվականին և «Ոդիսական» 1924 թվականին, Վիրգիլիոսի «էնեական»-ը 1910 թվականին և «Մշակականք»-ը 1923 թվականին, Սոֆոկլեսի «Իդիպոս թագավորը» 1927 թվականին, Հորացիոսի «Արվեստ քերթողական»-ը 1923 թվականին «Ռոլանդի երգը» 1925 թվականին ֆրանսիական և «Նիբելունգների երգը» 1925 թվականին գերմանական դյուցազնավեպերը են։
Աշխատակցել է Մխիթարյան պարբերականներին («Բազմավեպ», «Մխիթար», «Գեղունի», եղել է նաև վերջինիս խմբագիրը), հրատարակել բանաստեղծություններ, թարգմանություններ, գրականագիտական ու լեզվաբանական հոդվածներ։ Ղազիկյանը զարգացման նոր աստիճանի է հասցրել արևմտահայ բանաստեղծական լեզուն։ Հայերենի անաղարտության ջատագով լինելու համար ստացել է «պահապան հրեշտակ հայ լեզվի» մականունը։ Հայերեն է դասավանդել Մխիթարյանների մի շարք դպրոցներում, գլխավորապես Վենետիկում (Մուրադ-Ռափայելյան վարժարան) և Կ․ Պոլսում։ Միաբանության հանձնարարությամբ 1898 թվականից զբաղվել է Զարբհանալյանի «Հայկական մատենագիտության» խմբագրման ու լրացման գործով, որը վերածվել է ինքնուրույն մատենագիտության ստեղծման։ Աշխատանքը տևել է 14 տարի, հրապարակել է մաս առ մաս 1909 թվականից 1914 թվականը «Հայկական նոր մատենագիտություն և հանրագիտարան հայ կյանքի» վերնագրով։ Ընդգրկում է հայ տպագիր գիրքը 1512 թվականից մինչև 1905 թվականը։ Կազմված է հեղինակների ազգանունների (հին հեղինակների անունների) և մասամբ վերնագրերի այբբենական կարգով։ Նյութերի ընդգրկման համեմատական լրիվությամբ, տեղեկատվության ճշգրտությամբ և բազմակողմանիությամբ Ղազիկյանի աշխատությունը մեծարժեք ներդրում է հայ տպագիր գրքի մատենագիտության ասպարեզում։ Ըստ Ղազիկյանի ծրագրի՝ մատենագիտությունը պետք է ընդգրկեր նաև այլալեզու հայագիտական գրականությունը և ամբողջ հայ պարբերական մամուլը։ Մեծ եղեռնի օրերին Պարտիզակում կորել է ձեռագրերի շարունակությունը, և հրատարակությունն ընդհատվել է Ն տառի սահմանում (Նուրիխան տերմինով)։
Ծանոթագրություններ
Կատեգորիա:Հայ մատենագետներ Կատեգորիա:1870 ծնունդներ Կատեգորիա:Հոկտեմբերի 8 ծնունդներ Կատեգորիա:Պարտիզակ (Նիկոմիդիա) ավանում ծնվածներ Կատեգորիա:1932 մահեր Կատեգորիա:Հունիսի 9 մահեր Կատեգորիա:Հայ թարգմանիչներ Կատեգորիա:Հայ բանասերներ Կատեգորիա:Հայ մանկավարժներ
Այրոլա
Այրոլա (Airola), քաղաք Իտալիայի Կամպանիա մարզի Բենևենտո գավառում ։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր
Ցեցիլիենհոֆ
Ցեցիլիենհոֆ (Cecilienhof), պալատ Պոտսդամի Նոր այգու հյուսիսային մասում` Յունգֆերնզե լճից ոչ հեռու։ Հոհենցոլերնների վերջին նստավայրն է, կառուցվել է Վիլհելմ II-ի կողմից որդու` կրոնպրինց Վիլհելմի և նրա կնոջ` Ցեցիլյա Մեկլենբուրգ-Շվերինսկայայի համար։ Շենքը ոճավորված է միջնադարյան անգլիական գյուղական առանձնատան ձևով։ Այն կառուցվել է 1914-1917 թվականներին ճարտարապետ Պաուլ Շուլցե-Նաումբուրգի նախագծով։ Կառույցը համաշխարհային հռչակ է ձեռք բերել այն բանից հետո, երբ 1945 թվականին այստեղ անցկացվել է Պոտսդամի կոնֆերանսը։ 1990 թվականից ընդգրկված է Համաշխարհային ժառանգության ցանկում և գտնվում է ՅՈՒՆԵՍԿՕ-ի պաշտպանության ներքո։
Պալատի շինարարություն
Պալատի կառուցումը կրոնպրինց Վիլհելմի նախընտրած անգլիական ոճով հանձնարարվում է ճարտարապետ Պաուլ Շուլցե-Նաումբուրգի վրա։ Շենքի արտաքին տեսքի կարևոր տարրերն են կազմում աղյուսաշեն արտաքին տեսքն ու մուգ կաղնեփայտից կոնստրուկցիաները։ Նախագծի առանձնահատկությունն են կազմում Թյուդորների ոճով ծխատար 55 խողովակները տանիքին, որոնք խմբավորված են ներքին հինգ բակերի շուրջ։